Maria Petkova

Maria Dimitrova Petkova (, o.s. Vergova, , s. 3. marraskuuta 1950 Plovdiv) on entinen bulgarialainen kiekonheittäjä ja olympiamitalisti.Sports reference LLC

Maria Vergova sijoittui vuoden 1973 universiadien kiekonheitossa neljänneksi.Kluge, s. 612 Rooman EM-kilpailuissa 1974 hän oli jälleen neljäs tuloksella 61,92.Siukonen & Ahola, s. 123 Vuonna 1975 hän voitti Rooman universiadeissa mestaruuden tuloksella 65,28 m.Butler, s. 272, 276 Montréalin 1976 olympialaisissa hän saavutti hopeaa toisella kierroksella heittämällään tuloksella 67,30 m.Kluge, s. 481 Vuonna 1977 hän oli jälleen universiadien ykkönen Sofiassa tuloksella 66,34 m.

Avioitumisensa jälkeen Maria Petkova heitti Sofiassa 13. heinäkuuta 1980 maailmanennätyksen 71,80 m. Moskovan 1980 olympialaisissa hän saavutti hopeaa viimeisellä kierroksella heittämällään tuloksella 67,90 m. Hänen aiemmat loppukilpailuheittonsa olivat mitaltaan 67,68, 65,36, 67,66, 65,56 ja 67,68 metriä.Kluge, s. 707

Ateenan EM-kilpailuissa 1982 Petkova saavutti hopeaa tuloksella 67,94 m. Hän hävisi maannaiselleen Tsvetanka Hristovalle 40 senttimetrillä.Siukonen & Ahola, s. 150 Helsingin MM-kilpailuissa 1983 Petkova saavutti hopeaa tuloksella 66,44 m.Butler, s. 190

Lähteet






Viitteet

Luokka:Bulgarialaiset kiekonheittäjät
Luokka:Bulgarialaiset olympiamitalistit
Luokka:Vuonna 1950 syntyneet
Luokka:Elävät henkilöt